**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

2019-09-19 Turto skyrius raštu Nr. ED13-6 buvo informuotas, kad Klaipėdos lopšelis-darželis „Traukinukas“ valdo ūkinį pastatą nuo įstaigos įkūrimo pradžios ir raštu prašo perduoti minimą pastatą valyti patikėjimo teise.

Vykdant Bendruomeninių vaikų globos namų steigimą ir įgyvendinant Perėjimo nuo institucinės globos prie šeimos ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planą, patvirtintą Lietuvos Respublikos socialinės apsaugos ir darbo ministro 2014 m. vasario d. įsakymu Nr. A1-83, Klaipėdos vaikų namams „Rytas“ buvo nupirktos gyvenamosios patalpos – butai. Dalis globotinių yra perkelta gyventi į butus. Dalis Klaipėdos vaikų namams „Rytas“ turimo trumpalaikio turto – spintos stumdomomis durimis, nėra reikalingi jų funkcijoms vykdyti. Minimą turtą sutinką perimti Klaipėdos lopšelis-darželis „Klevelis“.

Klaipėdos lopšelis-darželis „Puriena“ sutinka perduoti Klaipėdos lopšeliui-darželiui „Klevelis“ trumpalaikį turtą – tris biotualetus. Šiuo metu Klaipėdos lopšelio-darželio „Puriena“ funkcijoms vykdyti minimas turtas nėra reikalingas.

Įgyvendinant 2014 - 2020 metų Europos Sąjungos fondų investicijų projektą „Mokyklų aprūpinimas gamtos ir technologijų mokslų priemonėmis“ (kodas Nr. 09.1.3-CPVA-V-704-02-0001) Klaipėdos miesto savivaldybės administracija ir Švietimo ir mokslo ministerijos Švietimo aprūpinimo centras pasirašė jungtinės veikos sutartį, kurios pagrindu Klaipėdos miesto savivaldybės švietimo įstaigoms buvo pristatytas trumpalaikis turtas, skirtas ugdymo procesui gerinti. Minimas trumpalaikis turtas turi būti perduotas patikėjimo teise valdyti Klaipėdos miesto savivaldybės švietimo įstaigoms.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2019-09-19 Klaipėdos lopšelio-darželio „Traukinukas“ raštas Nr. ED13-6, 1 lapas;
2. 2020-01-20 Trumpalaikio turto, perduodamo valdyti, naudoti ir disponuoti juo perdavimo aktas Nr. 20-01, 1 lapas;
3. 2020-01-17 Klaipėdos lopšelio-darželio „Puriena“ raštas Nr. SI-1, 2 lapai;
4. 2020-01-20 Klaipėdos lopšelio-darželio „Klevelis“ raštas Nr. E SI-2, 1 lapas;
5. 2019-12-06 Perdavimo ir priėmimo aktas Nr. NŠA-SAV-I-2019-020, 1 lapas.

Skyriaus vedėjas Edvardas Simokaitis